Turón (geochronologická jednotka)

Turón je druhý najstarší chronostratigrafický stupeň oddelenia vrchnej kriedy, ktorý je datovaný do rozmedzia pred 93,9 až 89,8±0,3 Ma (miliónov rokov)Cohen, K.M., Finney, S.C., Gibbard, P.L. & Fan, J.-X., 2013; doplnená) The ICS International Chronostratigraphic Chart. Episodes, 36, 199-204. Turónu predchádzal cenoman a nasledoval ho koňak.

 Definícia 
Turón bol definovaný francúzskym paleontológom Alcidom d'Orbigny v roku 1842. Orbigny ho pomenoval podľa mesta Tours vo francúzskom regióne Touraine, kde sa nachádza pôvodná typová lokalita. Začiatok (báza) turónu je definovaný ako miesto, kde sa prvýkrát vo stratigrafickom stĺpci objavil amonit druhu Wutinoceras devonense. Koniec turónu (báza koňaku) je definovaná ako miesto, kde sa prvýkrát objavil mäkkýš druhu Cremnoceramus rotundatus. 

 Podmienky 
Rozhranie cenomanu a turónu zaznamenalo globálnu transgresiuHaq, B. U., 2014, Cretaceous eustasy revisited. Global and Planetary Change, 113, s. 44 – 58 (tzv. Kriedové more) - najvyššiu hladinu svetových oceánov za posledných 600miliónov rokov, asi o 150 až 300 metrov vyššiu ako dnes (po zvyšok turónu hladina klesala). Toto obdobie tiež prinieslo anoxickú udalosť (masové vymieranie druhov v oceáne kvôli absencii kyslíka), tzv. udalosť cenomansko-turónskeho rozhrania, tiež známu ako "Bonarelliho udalosť".

 Delenie 
Stupeň turón býva ďalej delený na tri podstupne: spodný, stredný a vrchný.

 Západné Karpaty 
V Západných Karpatoch na Slovensku je turón zvyčajne chápaný ako obdobie presunu subtatranských príkrovovMišík, M., Chlupáč, I., Cicha, I., 1985, Historická a stratigrafická geológia. SPN, Bratislava, s. 570.

 Referencie 

 Zdroj 

Kategória:Krieda